Diari Oficial de la Generalitat Valenciana


Sumari del DOGV 8435, del 30-11-2018 (2018/11342)

RESOLUCIÓ de 26 de novembre de 2018, de la directora general de Desenvolupament Rural i Política Agrària Comuna, per la qual es concedeixen les ajudes previstes en l'annex I de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8435

Data del DOGV
:   30-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11066


Data del document
:   26-11-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 26 de novembre de 2018, de la directora general de Desenvolupament Rural i Política Agrària Comuna, per la qual es concedeixen les ajudes previstes en l'annex I de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020. [2018/11960]  
Vista l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020.  
Vista la Resolució de 6 de març de 2018, del director de l'Agència Valenciana de Foment i Garantia Agrària (DOGV 8252, 12.03.2018), per la qual es convoquen aquestes ajudes, així com l'import màxim a concedir en virtut d'aquesta.  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per la comissió de valoració prevista en la base novena de l'annex I de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020, havent-se observat en tots els seus tràmits el procediment establit, i d'acord amb l'informe emés per aquesta comissió de valoració en data 19 de novembre de 2018.  
  
Vista la proposta de resolució formulada per la persona titular de la subdirecció general competent en matèria de qualitat agroalimentària, resolc:  
  
Primer. Concessió de les ajudes  
1. Aprovar la concessió de les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris, en el marc del Programa de desenvolupament rural de la Comunitat Valenciana 2014-2020, a les persones i agrupacions de persones, i pels imports detallats en l'annex I de la present resolució.  
2. Aquestes ajudes tenen com a objecte fomentar la producció i comercialització de productes agroalimentaris de qualitat diferenciada a través de la participació de persones productores i agrupacions de persones productores en programes relatius a la qualitat diferenciada inclosos en el pla de desenvolupament rural de la Comunitat Valenciana 2014-2020, i es troben emmarcades dins la Prioritat 3 del mateix, fomentar l'organització de la cadena alimentària, incloent la transformació i comercialització dels productes agraris, el benestar animal i la gestió de riscos en el sector agrari, Mesura 3, règims de qualitat dels productes agrícoles i alimentaris, Submesura 3.1, suport a la nova participació en règims de qualitat, Operació 3.1.1, ajudes a la participació per primera vegada d'agricultors i agrupacions en règims de qualitat.  
  
3. Les presents ajudes estan cofinançades per les següents administracions públiques i en els següents percentatges: 53 % Unió Europea (FEADER); 8,86 % Ministeri d'Agricultura, Pesca i Alimentació (MAPA), i 38,14 % Conselleria d'Agricultura, Medi Ambient, Canvi Climàtic i Desenvolupament Rural (CAMACCiDR).  
4. La presentació de les corresponents sol·licituds de pagament i justificació de les activitats desenvolupades haurà de realitzar-se abans del 16 de desembre de 2018.  
5. Els/Les beneficiaris/àries de les ajudes han de complir amb les obligacions establides en l'annex I de l'Ordre 21/2017, de 25 de juliol, i en la resta de normativa aplicable.  
  
Segon. Denegació de les ajudes  
Denegar les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris, en el marc del Programa de desenvolupament rural de la Comunitat Valenciana 2014-2020, a les entitats, i pels motius especificats en l'annex II de la present resolució.  
  
  
Tercer. Recursos  
La present resolució posa fi a la via administrativa i contra aquesta pot interposar-se potestativament el recurs de reposició davant del director de l'Agència Valenciana de Foment i Garantia Agrària, en el termini d'un mes comptat des de l'endemà de la seua publicació o notificació, o directament el recurs contenciós administratiu davant els jutjats contenciosos administratius de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en el 46.1 de la Llei reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
València, 26 de novembre de 2018.- La directora general de Desenvolupament Rural i Política Agrària Comuna, p. d. (A 26.04.2012, DOGV 6809, 03.07.2012): María Teresa Cháfer Nácher.